ROMÂNIA

JUDEŢUL  IASI

CONSILIUL  LOCAL  AL  COMUNEI RUGINOASA 


Anexa nr. 1 la H.C.L. nr. 10/26.03.2026
STUDIU DE OPORTUNITATE
privind închirierea, prin licitație publică, a două spații din incinta clădirii „Primărie veche”

(fostul  sediu) din comuna Ruginoasa, judeţul Iaşi 
1. Descrierea şi identificarea
Obiectul închirierii îl reprezintă două spații din incinta clădirii „Primărie veche” (fostul  sediu) din comuna Ruginoasa, judeţul Iaşi, aparținând domeniului public al comunei Ruginoasa, judeţul Iaşi, imobilul fiind înscris în CF nr. 63560, după cum urmează: 
- Spațiul nr. 1 în suprafață de 9,7 mp, format din camera nr. 3;

- Spațiul nr. 2 în suprafață de 38,3 mp, format din camerele nr. 19, 20 şi 21
2. Motivele de ordin economic, financiar, social şi de mediu care au stat la baza propunerii închirierii
Motivele de ordin economic – financiar: închirierea bunurilor din domeniul public al comunei Ruginoasa constituie o sursă permanentă şi sigură de venituri pentru bugetul comunei. Chiria obţinută prin închiriere se face venit la bugetul comunei Ruginoasa. Principalele avantaje ale închirierii imobilului sunt următoarele:

· chiriașul va acoperi în întregime costurile ridicate de întreţinerea şi exploatarea bunului public închiriat.

· chiriașul va achita autorităţii locale o chirie stabilită prin contract.

· închirierea trece întreaga responsabilitate pentru modul de gestionare a imobilului închiriat, în sarcina chiriașului (inclusiv cele de mediu).
Motivele de ordin social: prin închirierea bunului public se creează locuri de muncă la nivelul comunei, se generează venituri pentru populație. Astfel, se impune valorificarea resurselor și patrimoniului local, astfel încât să fie îmbunătățite condițiile de viață.

Motive de mediu: Chiriașul va avea obligaţia, prin contractul de închiriere, să respecte toată legislaţia în vigoare pe probleme de mediu.

Contractul de închiriere transferă responsabilitatea viitorului chiriaș cu privire la respectarea clauzelor de protecţie a mediului, printre care unele dintre cele mai importante sunt:

· luarea tuturor măsurilor necesare pentru diminuarea și evitarea poluării solului și a apei subterane, cu efecte asupra sănătăţii populaţiei;

· utilizarea durabilă a resurselor;

· gestionarea eficientă a deşeurilor și menţinerea cu stricteţe a condiţiilor de igienă cerute de reglementările legale în vigoare.

Astfel, bugetul local este degrevat de cheltuielile privind igienizarea și salubrizarea spațiului.
3. Nivelul minim al chiriei
Nivelul chiriei se stabilește prin raport de evaluare și prevederile O.UG. nr. 57/2019 privind Codul administrativ, cu modificările şi completările ulterioare, similar concesiunii/vânzării. 
Potrivit Raportului de evaluare întocmit de Costin Ionuț – evaluator autorizat ANEVAR, specializarea – EPI, EBM., prin care este determinat pragul valoric minim ce poate fi utilizat pentru organizarea procedurilor specifice de închiriere prin licitație publică a celor două spații din incinta clădirii „Primărie veche” (fostul  sediu) din comuna Ruginoasa, judeţul Iaşi, pragul valoric minime ce poate fi utilizat pentru organizarea procedurilor specifice de închiriere este de 10,62 lei/mp/lună.
Pasul de licitaţie poate fi stabilit în procent de până la 3%  din prețul de pornire/mp/lună.
4. Procedura utilizată pentru atribuirea contractului de închiriere
În conformitate cu prevederile art. 333 alin. (5) din O.UG. nr. 57/2019 privind Codul administrativ, cu modificările şi completările ulterioare, procedura ce va fi utilizată pentru atribuirea contractului de închiriere de bunuri proprietate publică este licitaţie publică.

5. Durata estimată a închirierii
Fața de starea imobilului ce se va închiria, natura activităților desfășurate, durata propusă este de minim 10 ani de la data semnării contractului de închiriere, în conformitate cu prevederile art. 306 din O.U.G. nr. 57/2019 privind Codul administrativ cu modificările şi completările ulterioare, similar concesiunii, care prevede: „Durata concesiunii

    (1)  Contractul de concesiune de bunuri proprietate publică se încheie în conformitate cu legea română, indiferent de naţionalitatea sau de cetăţenia concesionarului, pentru o durată care nu va putea depăşi 49 de ani, începând de la data semnării lui.

    (2)  Durata concesiunii se stabileşte de către concedent pe baza studiului de oportunitate.

    (3)  Contractul de concesiune de bunuri proprietate publică poate fi prelungit prin acordul de voinţă al părţilor, încheiat în formă scrisă, cu condiţia ca durata însumată să nu depăşească 49 de ani.”
Subînchirierea este interzisă, cu excepția situațiilor expres prevăzute de lege.
6. Termenele de realizare a procedurii de închiriere
Art. 7.  După adoptarea Hotărârii Consiliului Local Ruginoasa de aprobare a închirierii prin licitație publică a celor două spații din incinta clădirii „Primărie veche” (fostul  sediu) din comuna Ruginoasa, judeţul Iaşi, se va transmite spre publicare anunţul de licitaţie cu cel puţin 20 de zile calendaristice înainte de data limită pentru depunerea ofertelor. 
7. Încheierea contractului de închiriere
Art. 8 Contractul de închiriere va fi încheiat cu persoana câştigătoare a licitaţiei, iar clauzele contractuale vor ține seama de prevederile caietului de sarcini şi de prevederile O.U.G. nr. 57/2019 privind Codul administrativ, cu modificările şi completările ulterioare.
          Preşedinte de şedinţă,                                               Contrasemnează pentru  legalitate,

                  Consilier local,                                                                  Secretar general,
      Fuiorea – Novac Lenuţa – Simona                                         Axenia - Frija Corina 

